Ek stem. Die ANC en EFF kan nie vertrou word nie – Julius Malema verlang terug na die vleispotte van die ANC. Ek het al lankal gesien hy is n man wat sy eie saak en belange voor ander stel. Hy is gulsig vir mag en rykdom. Geen verskil tussen hom en die korrupte ANC amptenare nie.
Ek het ‘n vermoede die geld is gesteel en nou spring hulle rond. Ek hoop die DA gee hulle hel. Hoekom kan die SA Poskantoor nie die uitbetalings doen nie. Dit is seker weer ‘n skelm tenderproses wat skeefgeloop het. Kry vir jou Dlamini. Hoop jy gaan tronk toe.
Die oorspronklike opdrag aan die heel eerste Corolla-hoofingenieur was om ’n motor te ontwerp wat soos die betekenis van sy naam – ‘kring van blomme’ – daartoe sou lei dat volskaalse wêreldwye motorry sou bloei en gedy. Dit blyk dat die Toyota Corolla gewis aan dié verwagtinge voldoen het.
Dit gaan natuurlik nie net oor die syfers nie, maar wanneer ’n mens oor die Corolla praat, vertel die syfers ’n fantastiese staaltjie:
Oor die 40 miljoen eenhede van die Corolla is elf generasies later en met 16 aanlegte in Amerika, Brasilië, Kanada, China, Indië, Japan, Pakistan, Suid-Afrika, Taiwan, Thailand, Turkye, Viëtnam en Venezuela, regoor die wêreld verkoop, wat dit die topverkoper-voertuig in die geskiedenis maak;
Die nuwe motor, wat talle ontwerp-eienskappe van die Furia-konsepmodel weerspieël, is in die kol met die jongste neigings en straal baie meer selfvertroue uit – veral aan die hand van sy voorkant-ontwerp. Die gevolg is ’n Corolla wat indrukwekkend is sonder dat hy oor-aggressief is.
Van die kant gesien anker die voorste en agterste ligsamestelle die skoon kurwes van die lugdinamiese hoeke wat die Corolla se kort oorhange voor en agter beklemtoon. Dít, tesame met ’n lang asafstand en gespierde voorste en agterste wielnisse, skep ’n silhoeët wat die nuwe Corolla se dinamiese houding en klassieke afmetings beklemtoon.
Die voertuig se kantaansig word verder versterk deur ’n kenmerkende lyn wat die bokant van die voorste wielboog met die stertlighulsel aan die agterkant verbind, sowel as ’n keuse van 15”-staalwiele en wieldoppe (net in die Esteem-modelle) of 16”-sierwiele.
Die nuwe Corolla is ten gunste van die beste moontlike sleureienskappe ontwerp, wat nie net ’n bydrae tot ’n stiller kajuit lewer nie, maar ook brandstofverbruik en CO2-uitlaatgasse verminder.
Die voertuig se lugdinamiese eienskappe word aansienlik verhoog deur die gebruik van ’n voorste lugskort en talle panele wat ontwerp is om ’n gladde oppervlak onder die motor te bewerkstellig en die lugvloei onder die nuwe Corolla te vervolmaak. Dit sluit in ’n onderkantpaneel onder die enjin, die voorste veringkomponente en die voorste en agterste wielskorte, sowel as ’n paneel onder die vloer.
Die Corolla se binneruim-omgewing, wat sy stileringskenmerke van die kragtige nuwe buite-ontwerp oordra, strek oor die hele breedte van die kajuit met ’n sterk horisontale voorpaneelontwerp. Die voorpaneel met sy sagte oppervlak wat nie weerkaats nie en naatloos oor die instrumentepaneel vloei, kombineer geronde, sagte bekleedsel met ’n holvormige middelkonsole wat in klavierswart afgewerk is.
Al die modelle behalwe die Esteem het ’n nuwe leerbedekte stuurwiel met verskillende kontroles wat ’n magdom skakelaars vir die werking van die klankstelsel, ingeboude telefoon en vertoonskerm insluit. (Die Exclusive-modelle het ook spoedbeheer.)
Die praktiese bruikbaarheid van die bagasieruim is aansienlik verbeter deur die toevoeging van ’n eksterne skakelaar onder die lip (net vir die Exclusive) waarmee die bagasiebakdeksel oopgemaak kan word, sowel as ’n handvatsel aan die onderkant om dit makliker toe te maak.
Die enjin het ’n prysenswaardige brandstofverbruik van net 6ℓ/100 km in die gekombineerde siklus terwyl sy CO2-uitlaatgasse op 139 g/km te staan kom.
’n Nuwe 1,8ℓ-enjin, wat die vorige reeks se tweeliter-weergawe vervang, word nou in die vlagskip-weergawes van die nuwe Corolla-reeks aangetref.
Die groter gebruik van hoësterkte staal regdeur die rompstruktuur het die gebruik van ligter metaal op verskeie plekke moontlik gemaak. Die sterker romp het tot ’n gewigsbesparing van sowat 5,7 kg per voertuig gelei sonder om algehele rompstewigheid in te boet.
Rompstewigheid in die algemeen is verbeter deur die aantal sweispunte te vermeerder, ’n reguit balk wat die voorveringstutte koppel, die versterking van laterale stewigheid in die omgewing van die rompvloer, en groter struktuurstewigheid in die agterpaneel.
Die gebruik van talle energie-absorberende komponente sorg vir aansienlik beter voetgangerbeskerming in die geval van ’n voorkant-botsing.
Die voorkant van die enjinkap het byvoorbeeld ’n energie-absorberende binnestruktuur terwyl die modderskerm ’n energie-absorberende montering het en die enjinafskorting en -lip ontwerp is om energie op te slurp en sodoende help om kopbeserings in die geval van ’n voetgangerbotsing te beperk.
’n Voetganger se bene word ook beter beskerm danksy die gebruik van ’n energie-absorberende samestelling van die bufferbedekking, sierrooster en voorkant van die njinkap.
Die nuwe Corolla het tot sewe lugsakke: vir die bestuurder en voorste passasier, ’n knielugsak vir die bestuurder, tweekamer-kantlugsakke voor en vollengte-luggordyne aan die kante. Die Esteem en Prestige het lugsakke vir die bestuurder en voorste passasier sowel as kantlugsakke. Die Sprinter sowel as die Exclusive het die volle reeks lugsakke.
’n Gevorderde kinderveiligheidstelsel maak die gebruik van ’n wye reeks kindersitplekke vir kinders van alle ouderdomme deur middel van die sitplekgordels of ISO-monterings moontlik.
Die Fiëstas vereer sedert 2011 die rolspelers vir hul uitsonderlike bydraes tot die land se grootste kunstefeeste.
Die kategorie vir Beste Opkomende Kunstenaar is ook vanjaar terug met vier talentvolle jongelinge wat vir die toekenning in aanmerking kom.